wannaphong/clean_thaiwikipedia huggingface dataset:
# ประเทศไทยในเวิลด์เกมส์ 2017
ประเทศไทย เข้าร่วมแข่งขันกีฬาเวิลด์เกมส์ 2017 ที่เมืองวรอตสวัฟ ประเทศโปแลนด์ ระหว่างวันที่ 20 - 30 กรกฎาคม ค.ศ. 2017

 ผู้เข้าแข่งขัน 
ชนิดกีฬาชายหญิงรวมจำนวนรายการ กีฬาทางอากาศ 3  1  4  1 เปตอง 2  2  4  4 ลีลาศ 1  1  2  1 เรือพายในร่ม 1  1  2  2 ยิวยิตสู 0  2  2  1 มวยไทย 4  1  5  5 ซูโม่ 1  2  3  5 ทั้งหมด  12  10  22  19
# กีฬายิมนาสติกกายกรรมในเวิลด์เกมส์ 2017
การแข่งขันกีฬายิมนาสติกกายกรรม ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 24 ถึง 26 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 78 คน จาก 13 ประเทศ

 ประเทศที่เข้าร่วมแข่งขัน 

 ตารางสรุปเหรียญรางวัล
# เพชรพนมรุ้ง เกียรติหมู่ 9
เพชรพนมรุ้ง เกียรติหมู่ 9 มีชื่อจริงว่า พันแสง เอี่ยมสิริ (ชื่อเล่น เด้ง) เกิดเมื่อวันที่ 26 พฤษภาคม พ.ศ. 2538 เป็นนักมวยไทยและคิกบอกซิงชาวไทย ครองตำแหน่งแชมป์โลกรุ่นเฟเทอร์เวท (65 กิโลกรัม) ขององค์กรคิกบอกชื่อ กลอรี และแชมป์โลกรุ่นไลต์เวต (65 กิโลกรัม) ขององค์กรไรซ์

ประวัติ
เพชรพนมรุ้งเกิดและเติบโตในครอบครัวชาวเกษตรกรรม ในตำบลตะโกตาพิ อำเภอประโคนชัย จังหวัดบุรีรัมย์ มีพี่น้องทั้งหมด 6 คน โดยเป็นบุตรคนที่ 5 พี่ชายคนโตเป็นนักมวยไทยคือ พนมรุ้งเล็ก เกียรติหมู่ 9 (อายุห่าง 10 ปี)

เพชรพนมรุ้งเริ่มไปฝึกมวยไทยตั้งแต่อายุ 8 ขวบ ที่ค่ายเกียรติหมู่ 9 ซึ่งอยู่ห่างจากบ้านเพียงแค่ 300 เมตร โดยเริ่มต้นตระเวนออกชกมวยตามงานวัดคู่กันกับซุปเปอร์เล็ก เกียรติหมู่ 9 ซึ่งเป็นลูกพี่ลูกน้องกัน จนเมื่ออายุ 14 ปี เข้ามาชกมวยไทยอาชีพในสนามมวยลุมพินี

จนวันหนึ่งสุดใจ ปุ่มประโคน หัวหน้าค่ายศิษย์สองพี่น้อง ต้องการหานักมวยไทยถนัดซ้าย ไปชกต่างประเทศขององค์กรกลอรีคิกบอกซิง (Glory Kickboxing) เปิดตัวอย่างเป็นทางการครั้งแรก ในศึกกลอรี ครั้งที่ 39 ที่จัดขึ้นในเมืองนิส ประเทศฝรั่งเศส เมื่อปลายปี 2559 เอาชนะคู่แข่งชาวมอลโดวาไปได้ และชนะต่อเนื่องในไฟต์ที่สองและสาม 5 เดือนต่อมาหลังนั้นเพชรพนมรุ้ง ตัดสินใจอำลาการชกมวยไทย 

20 กรกฎาคม 2561 เพชรพนมรุ้งขึ้นชิงแชมป์เฉพาะกาล พบกับเควิน แวนนอสแตนด์ (Kevin VanNostrand) ชาวอเมริกัน และสามารถเอาชนะคะแนนไปได้ ในไฟต์ต่อมาเพชรพนมรุ้ง ขึ้นเป็นแชมป์ โดยได้ชกกับโรบิน ฟาน รูสมาเลน นักชกชาวดัตช์ ภายในสนามกรุงอัมสเตอร์ดัม ประเทศเนเธอร์แลนด์

ในช่วงการแพร่ระบาดของโควิด 19 ไม่มีรายการชกมาตั้งแต่ต้นปี 2563 จึงกลับบ้านมาทำงานโรงงาน จนได้รับการติดต่อจากทางองค์กรไรซ์ (RISE) ได้ชกรายการไรซ์ กับ เค็นโตะ ฮารางูจิ ทั้ง 2 ไฟต์ กระทั่งได้แชมป์โลกคิกบอกซิงรุ่นไลต์เวต (ไม่เกิน 65 กิโลกรัม)
ในการชกกับเค็นโตะครั้งหลัง
# กีฬาบอบสเลในโอลิมปิกฤดูหนาว 1924
กีฬาบอบสเลในโอลิมปิกฤดูหนาว 1924 จัดขึ้นที่เมืองชามอนี ประเทศฝรั่งเศส การแข่งขันบอบสเลทั้งหมด 1 รายการ จะจัดขึ้นระหว่างวันที่ 2 - 3 กุมภาพันธ์ ค.ศ. 1924

 ประเทศที่เข้าร่วมการแข่งขัน 
นักกีฬาทั้งหมด 39 คนจาก 5 ประเทศ เข้าร่วมการแข่งขันกีฬาบอบสเลในโอลิมปิกฤดูหนาว 1924:
 
 
 
 
 

 สรุปเหรียญรางวัล

 ตารางสรุปเหรียญ
# กีฬาฮอกกี้น้ำแข็งในโอลิมปิกฤดูหนาว 1924
กีฬาฮอกกี้น้ำแข็งในโอลิมปิกฤดูหนาว 1924 จัดขึ้นที่เมืองชามอนี ประเทศฝรั่งเศส การแข่งขันฮอกกี้น้ำแข็งทั้งหมด 1 รายการ จะจัดขึ้นระหว่างวันที่ 28 มกราคม - 3 กุมภาพันธ์ ค.ศ. 1924

 ประเทศที่เข้าร่วมการแข่งขัน 
นักกีฬาทั้งหมด 82 คนจาก 8 ประเทศ เข้าร่วมการแข่งขันกีฬาฮอกกี้น้ำแข็งในโอลิมปิกฤดูหนาว 1924:
 
 
 
 
 
 
 
 

 สรุปเหรียญรางวัล

 ตารางสรุปเหรียญ
# เจมส์ เบอร์เรสฟอร์ด
เจมส์ เบอร์เรสฟอร์ด (เกิด 17 เมษายน 2545) เป็นนักฟุตบอลอาชีพชาวไทย ปัจจุบันเล่นในตำแหน่งแบ็คขวาให้กับอุทัยธานีในไทยลีกและทีมชาติไทย

 ระดับสโมสร 
 ระดับเยาวชน 
เบอร์เรสฟอร์ดเข้ามาเล่นในอะคาเดมีของไบรตันแอนด์โฮฟอัลเบียน แต่ไม่ประสบความสำเร็จก่อนจะย้ายไปร่วมทีมวอร์ทิงในบ้านเกิดของเขา

 แลนซิง 
ในปี 2562 เบอร์เรสฟอร์ดเริ่มอาชีพนักฟุตบอลของเขากับแลนซิงในอิสช์เมียนลีก ระหว่างที่เขาอยู่กับแลนซิง เขาทดสอบฝีเท้าเป็นเวลา 6 สัปดาห์กับเรดิงในอีเอฟแอลแชมเปียนชิป

 ลูอิส 
ในปี 2563 เบอร์เรสฟอร์ดย้ายไปลูอิสซึ่งเป็นอีกสโมสรในอิสช์เมียนลีก

 อีสต์บอร์นโบโรห์ 
ในปี 2564 เบเรสฟอร์ดย้ายไปอีสต์บอร์นโบโรห์ซึ่งเล่นในเนชั่นนัลลีกเซาท์ ซึ่งเป็นดิวิชันที่ 6 ของฟุตบอลอังกฤษ

 วอร์ทิง 
เบอร์เรสฟอร์ดกลับมายัง วอร์ทิง สโมสรในวัยเด็กของเขา ในเดือนธันวาคม 2564 เขาช่วยให้สโมสรของเขาคว้าแชมป์อิสช์เมียนลีก ฤดูกาล 2021–22

 อุทัยธานี 
ในเดือนมิถุนายน 2566 เขาย้ายไปเล่นให้กับอุทัยธานีที่เพิ่งเลื่อนชั้นสู่ไทยลีก เมื่อวันที่ 12 สิงหาคม 2566 เขาประเดิมสนามในลีกอาชีพ โดยเปิดบ้านแพ้ทรูแบงค็อก ยูไนเต็ด 1–4

 ระดับทีมชาติ 
ในเดือนสิงหาคม 2566 เบอร์เรสฟอร์ดถูกเรียกติดทีมชาติไทยรุ่นอายุไม่เกิน 23 ปี ก่อนการแข่งขันฟุตบอลอาเซียนชิงแชมป์เยาวชนอายุไม่เกิน 23 ปี 2023 และฟุตบอลเอเชียเยาวชนอายุไม่เกิน 23 ปี 2024 รอบคัดเลือก ในเดือนตุลาคม 2566 เขาถูกเรียกติดทีมชาติไทยชุดใหญ่เป็นครั้งแรกและประเดิมสนามให้กับทีมชาติไทยชุดใหญ่ในฐานะตัวสำรองในเกมนัดกระชับมิตรที่เสมอกับทีมชาติเอสโตเนีย 1–1 เมื่อวันที่ 17 ตุลาคม 2566
# กีฬาสเกตลีลาในโอลิมปิกฤดูหนาว 1924
กีฬาสเกตลีลาในโอลิมปิกฤดูหนาว 1924 จัดขึ้นที่สนามกีฬาโอลิมปิกชามอนี เมืองชามอนี ประเทศฝรั่งเศส การแข่งขันสเกตลีลาทั้งหมด 1 รายการ จะจัดขึ้นระหว่างวันที่ 29-31 มกราคม ค.ศ. 1924

 ประเทศที่เข้าร่วมการแข่งขัน 
นักกีฬาทั้งหมด 29 คนจาก 11 ประเทศ เข้าร่วมการแข่งขันกีฬาสเกตลีลาในโอลิมปิกฤดูหนาว 1924:
  (ชาย 2, หญิง 2)
  (ชาย 2, หญิง 1)
  (ชาย 1, หญิง 1)
  (ชาย 1, หญิง 0)
  (ชาย 1, หญิง 1)
  (ชาย 3, หญิง 2)
  (ชาย 3, หญิง 3)
  (ชาย 0, หญิง 1)
  (ชาย 1, หญิง 0)
  (ชาย 1, หญิง 0)
  (ชาย 1, หญิง 2)

 สรุปเหรียญรางวัล

 ตารางสรุปเหรียญ
# กีฬาเคอร์ลิงในโอลิมปิกฤดูหนาว 1924
กีฬาเคอร์ลิงในโอลิมปิกฤดูหนาว 1924 จัดขึ้นที่เมืองชามอนี ประเทศฝรั่งเศส การแข่งขันเคอร์ลิงทั้งหมด 1 รายการ จะจัดขึ้นระหว่างวันที่ 2 - 3 กุมภาพันธ์ ค.ศ. 1924

 ประเทศที่เข้าร่วมการแข่งขัน 
นักกีฬาทั้งหมด 39 คนจาก 5 ประเทศ เข้าร่วมการแข่งขันกีฬาเคอร์ลิงในโอลิมปิกฤดูหนาว 1924:
 
 
 
 
 

 สรุปเหรียญรางวัล

 ตารางสรุปเหรียญ
# หัวหน้าใหม่ของผมซื่อสุด ๆ เลยครับ
หัวหน้าใหม่ของผมซื่อสุด ๆ เลยครับ  เป็นซีรีส์มังงะญี่ปุ่น แต่งเรื่องและวาดภาพโดยดัง อิจิกาวะ เผยแพร่ทางแพลตฟอร์มมังงะออนไลน์มังงะครอสของวำนักพิมพ์อากิตะโชเต็ง ซีรีส์อนิเมะโทรทัศน์ดัดแปลงผลิตโดยสตูดิโอเอ-1 พิกเจอร์ส ออกอากาศตั้งแต่เดือนตุลาคมถึงธันวาคม พ.ศ. 2566

 ตัวละคร 

 หมายเหตุ
# เพื่อนต้องห้าม
เพื่อนต้องห้าม  เป็นละครชุดที่ออกอากาศในปี พ.ศ. 2566 นำแสดงโดย คณพันธ์ ปุ้ยตระกูล ธนวัฒน์ รัตนกิจไพศาล จิรัชพงศ์ ศรีแสง กษิดิ์เดช ปลูกผล ตรัย นิ่มทวัฒน์ ภาคิน คุณาอนุวิทย์ และภาสิดี เพชรสุธี

ละครชุดนี้กำกับโดย ภิญญา จู่คำศรี และ ทิชากร ภูเขาทอง ผลิตโดย จีเอ็มเอ็มทีวี ละครชุดนี้เป็นหนึ่งใน 19 ละครที่จีเอ็มเอ็มทีวีเปิดตัวในงาน "GMMTV 2023 : DIVERSELY YOURS" ในวันที่ 23 พฤศจิกายน 2565  ละครชุดนี้เริ่มออกอากาศเมื่อวันที่ 12 สิงหาคม 2566 และออกอากาศตอนสุดท้ายในวันที่ 28 ตุลาคม 2566 โดยมีการออกอากาศบนแพลตฟอร์มออนไลน์ได้ทางวันดี

 เรื่องย่อ 
เมื่อแอลกอฮอล์ นิโคติน ฟีโรโมน แสงสี และเสียงเพลง เป็นตัวนำพาให้พวกเขา แซน (เฟิร์ส คณพันธ์), เรย์ (ข้าวตัง ธนวัฒน์), ท็อป (ฟอส จิรัชพงศ์), มิว (บุ๊ค กษิดิ์เดช), บอสตัน (นีโอ ตรัย), นิค (มาร์ค ภาคิน) ได้เจอกับความสัมพันธ์ที่มีทั้งความรัก ความร้อนแรง และความลับ ที่กำลังจะกลายเป็นจุดแตกหักของคำว่าเพื่อน และสุดท้ายมาลุ้นว่าความสัมพันธ์ เพื่อน ที่ข้ามเส้นจนกลายเป็น เพื่อนต้องห้าม จะลงเอยอย่างไร 

 นักแสดง 
 นักแสดงหลัก 

 คณพันธ์ ปุ้ยตระกูล (เฟิร์ส) รับบท แซน
 ธนวัฒน์ รัตนกิจไพศาล (ข้าวตัง) รับบท เรย์
 จิรัชพงศ์ ศรีแสง (ฟอส) รับบท ท็อป
 กษิดิ์เดช ปลูกผล (บุ๊ค) รับบท มิว
 ตรัย นิ่มทวัฒน์ (นีโอ) รับบท บอสตัน
 ภาคิน คุณาอนุวิทย์ (มาร์ค) รับบท นิค
 ภาสิดี เพชรสุธี (ลูกจัน) รับบท น้ำเชื่อม

 นักแสดงสมทบ 
 พิชชาภรณ์ เกิดพันธุ์ (นนนี่) รับบท เอพริว
 กีรติ พวงมาลี (ไตเติ้ล) รับบท อะตอม
 วัชระ สุขชุม (เจนนี่) รับบท โย
 ธีรเดช วิถีพาณิชย์ (ธี) รับบท ปลั๊ก

 นักแสดงรับเชิญ 
 สัตบุตร แลดิกี (เดรก) รับบท แก็ป
 พรหมพิริยะ ทองพุทธรักษ์ (ปาแปง) รับบท แดน
 สายฟ้า ตันธนา (ฟ้า) รับบท พ่อเรย์
 พิชญ์ศุภี พลอยนิลเพชร (เต้) รับบท แม่มิว
 วรัญญา แววสวัสดิ์ (บุ๊ค) รับบท แม่มิว
 คานธี วสุวิชย์กิต รับบท เกียรติศักดิ์ เกียรติกังวาล (พ่อบอสตัน)
 กาญจน์คณึง เนตรศรีทอง ดำรงค์สกุล (มีน) รับบท ทราย (แม่แซน)
 ธนวัฒน์ สิงห์เหนี่ยว (แม็กซ์) รับบท พ่อแซน
# รัฐประหารในเชโกสโลวาเกีย พ.ศ. 2491
ในปลายเดือนกุมภาพันธ์ พ.ศ. 2491 พรรคคอมมิวนิสต์เชโกสโลวาเกียซึ่งได้รับการสนับสนุนจากสหภาพโซเวียต เข้าควบคุมรัฐบาลเชโกสโลวาเกียอย่างไม่มีปัญหาผ่านการรัฐประหาร นับเป็นการเริ่มต้นการปกครองของพรรคคอมมิวนิสต์ในประเทศนี้เป็นเวลาสี่ทศวรรษ

พรรคคอมมิวนิสต์เชโกสโลวาเกียได้รับความนิยมในช่วงเวลาหนึ่งหลังจากการสถาปนารัฐเชโกสโลวาเกียก่อนสงครามขึ้นมาใหม่ หลังจากประสบความสำเร็จในการเลือกตั้งรัฐสภาในปี พ.ศ. 2489 คลีเมนต์ ก็อตต์วอลด์ ผู้นำพรรคกลายเป็นนายกรัฐมนตรีของรัฐบาลผสมตามคำสั่งของประธานาธิบดีแอ็ดวาร์ต แบแน็ช อย่างไรก็ตาม เมื่อถึงฤดูร้อน พ.ศ. 2490 ความนิยมของพรรคคอมมิวนิสต์ได้ลดน้อยลงอย่างมาก และคาดว่าพรรคจะพ่ายแพ้อย่างยับเยินในการเลือกตั้งที่จะจัดในเดือนพฤษภาคม พ.ศ. 2491 สิ่งนี้ ประกอบกับความล้มเหลวในการเลือกตั้งของพรรคคอมมิวนิสต์ฝรั่งเศสและอิตาลี กระตุ้นให้โจเซฟ สตาลินเข้มงวดแนวทางของตนและสั่งให้ก็อตต์วอลด์ยึดอำนาจ

วันที่ 21 กุมภาพันธ์ พ.ศ. 2491 รัฐมนตรีที่ไม่ใช่คอมมิวนิสต์ 12 คนลาออกเพื่อประท้วง พวกเขาคัดค้านการที่ก็อตต์วอลด์ปฏิเสธที่จะหยุดรวมตัวตำรวจกับคอมมิวนิสต์ และเชื่อว่าก็อตต์วาลด์จะหลีกทางให้ แต่ฝ่ายหลังกลับขู่ว่าจะประกาศนัดหยุดงาน เว้นแต่แบแน็ชจะแต่งตั้งรัฐบาลที่ครอบงำโดยคอมมิวนิสต์ กองกำลังติดอาวุธคอมมิวนิสต์และตำรวจเข้ายึดกรุงปราก และมีการประท้วงครั้งใหญ่ แบแน็ชกลัวสงครามกลางเมืองและการแทรกแซงของสหภาพโซเวียต จึงยอมจำนนและอนุญาตให้มีการจัดตั้งรัฐบาลใหม่ตามข้อเรียกร้องของพรรคคอมมิวนิสต์ในวันที่ 25 กุมภาพันธ์ คอมมิวนิสต์ได้รวบรวมอำนาจอย่างรวดเร็วภายหลังการรัฐประหารKoester, p. 18. สภาแห่งชาติอนุมัติรัฐธรรมนูญฉบับใหม่ในวันที่ 9 พฤษภาคม โดยประกาศเชโกสโลวาเกียให้เป็น "รัฐประชาธิปไตยของประชาชน" การเลือกตั้งวันที่ 30 พฤษภาคมซึ่งผู้มีสิทธิเลือกตั้งได้รับรายชื่อผู้สมัครเพียงรายชื่อเดียว ทั้งหมดนี้ถือเป็นการยืนยันชัยชนะของพรรคคอมมิวนิสต์ แบแน็ชลาออกเมื่อวันที่ 2 มิถุนายน และก็อตต์วอลด์ดำรงตำแหน่งประธานาธิบดีสืบต่อ

ความสำคัญของรัฐประหารครั้งนี้ขยายออกไปเกินขอบเขตของรัฐ เนื่องจากเป็นเครื่องหมายที่ชัดเจนบนเส้นทางสู่สงครามเย็นที่ก้าวหน้าไปมากแล้ว เหตุการณ์ดังกล่าวสร้างความตื่นตระหนกให้กับประเทศตะวันตกและช่วยกระตุ้นการยอมรับแผนมาร์แชลล์อย่างรวดเร็ว การสถาปนาเยอรมนีตะวันตก มาตรการกึ่งทหารเพื่อกีดกันคอมมิวนิสต์ออกจากอำนาจในฝรั่งเศส กรีซ และโดยเฉพาะอย่างยิ่งอิตาลี และก้าวไปสู่ความมั่นคงร่วมกันซึ่งจะส่งผลให้มีการสถาปนาเนโท และร่างม่านเหล็กขั้นสุดท้ายจนกระทั่งการปฏิวัติใน พ.ศ. 2532
# การเดินทางพันลี้เริ่มต้นด้วยก้าวแรก
"การเดินทางพันลี้เริ่มต้นด้วยก้าวแรก" เป็นคำกล่าวที่มีที่มาจากสุภาษิตจีน คำกล่าวนี้มาจากบทที่ 64 ของเต้าเต๋อจิงที่เชื่อกันว่าเขียนโดยเล่าจื๊อ แม้ว่ายังมีการอ้างอย่างผิดพลาดว่าเขียนโดยขงจื๊อซึ่งอยู่ร่วมสมัยเดียวกัน คำกล่าวนี้สอนว่าแม้แต่การเดินทางหรือการผจญภัยที่ยาวที่สุดและยากที่สุดก็ต้องมีจุดเริ่มต้น ทุกสิ่งเริ่มต้นด้วยก้าวแรก

วลีนี้สามารถแปลได้ว่า "การเดินทางพันลี้เริ่มต้นจากใต้เท้า" และ "การเดินทางพันลี้เริ่มต้น ณ หนึ่งจุดยืน"
# แมทธิว แคมป์
แมทธิว แคมป์ (15 มีนาคม ค.ศ. 1984) เป็นนายแบบ, ศิลปิน, บุคคลทางอินเตอร์เน็ต และนักแสดงภาพยนตร์ลามกเกย์ชาวอเมริกัน แคมป์มีชื่อเสียงจากภาพยนตร์เรื่องเก็ตติงโก: เดอะโกด็อกโปรเจกต์ ในปีค.ศ. 2013 และได้เป็นพิธีร่วมในรายการโทรทัศน์สแลกวอร์

ประวัติ
แคมป์ได้เริ่มเข้าสู่วงการจากการเป็นนักเต้นโกโกในนครนิวยอร์กเมื่ออายุ 21 ปี โดยเขาได้แสดงเป็นตัวเองในสารคดีเรื่องแคมป์เชาส์ ซึ่งสร้างโดยโครี ครูกค์เบิร์ก เมื่อราวปีค.ศ. 2018 จากสถานการณ์ของคลับในนครนิวยอร์กเริ่มมีอัตราการเติบโตที่ช้าลงทำให้เขาได้ย้ายมาอยู่ที่เมืองฮัดสัน, รัฐนิวยอร์ก และได้เริ่มเป็นนักแสดงภาพยนตร์ลามกเกย์ผ่านทางเว็บไซต์โอนลีแฟนส์ ซึ่งเขาก็มียอดผู้ติดตามในอินสตาแกรมมากกว่าหนึ่งล้านคน

สำหรับวงการแฟชั่นแคมป์ได้เป็นนายแบบชุดชั้นใน และได้เริ่มทำธุรกิจเกี่ยวกับผลิตภัณฑ์ดังกล่าวทั้ง"แมทธิว แคมป์ดีไซส์"  และ"แดดดีกูตูร์"  ซึ่งเขาได้ทำร่วมกับรีเบกกา มอร์ นอกจากนี้เขายังได้ขึ้นในหน้าปกนิตยสารแอตติจูด ซึ่งเป็นนิตยสารเกย์สหราชอาณาจักรในปีค.ศ. 2019

ทั้งนี้เขายังเป็นนักเคลื่อนไหวเกี่ยวกับกลุ่มบุคคลที่มีความหลากหลายทางเพศ และเพศสัมพันธ์ในเชิงบวก แต่แคมป์ก็ยังเป็นเหยื่อจากเหตุความเกลียดชังในช่วงต้นปีค.ศ. 2021 โดยบ้านของเขาที่อยู่ในเมืองโพห์คิปซีได้ตกเป็นเป้าหมายของการวางเพลิงเมื่อวันที่ 14 มกราคม ซึ่งผู้กระทำผิดได้ถูกจับได้จากหลักฐานกล้องวงจรปิดขณะที่กำลังดำเนินการวางเพลิงบริเวณระเบียงของบ้าน

 ผลงานการแสดง 

ปี ผลงาน บทบาท หมายเหตุ 2010  Matthew ตัวเอง ภาพยนตร์สั้น 2013  Getting Go: The Go Doc Project  โก   2016  Sock Job เด็กหนุ่ม   2016  Mess ไมค์  มินิซีรีส์โทรทัศน์ (3 ตอน) 2018  Hurricane Bianca: From Russia with Hate เจ้าหน้าที่รักษาความปลอดภัย   2019  Wig ตัวเอง สารคดี 2019  The MEN แคมป์ / ตำรวจมอร์เตอร์ไซค์  ซีรีส์โทรทัศน์ (7ตอน) 2020  Slag Wars: The Next Destroyer ตัวเอง  ซีรีส์โทรทัศน์เรียลลิตี (4ตอน) 2021  Iconic Justice ปลัดแมทธิว แคมป์  มินิซีรีส์โทรทัศน์ (6 ตอน) 2021  Call Me Mother ตัวเอง แขกรับเชิญมินิชาเลนจ์ตอนที่ 7 2022  Hot Haus ตัวเอง ซีรีส์โทรทัศน์เรียลลิตี
# ลักชะตาท้าลิขิต
ลักชะตาท้าลิขิต  เป็นซีรีส์โทรทัศน์เกาหลีใต้ปี 2021 กำกับโดยคว็อน ซ็อก-จัง และนำแสดงโดยช็อง อิล-อู, คว็อน ยู-รี, ชิน ฮย็อน-ซู และคิม แท-อู เรื่องราวเกิดขึ้นในสมัยราชวงศ์โชซ็อนในรัชสมัยของควังแฮกุน บรรยายถึงชะตากรรมของชายชื่อ พาอู ซึ่งเป็น โพซัม (ชายผู้ลักพาตัวหญิงม่ายไปแต่งงานกับสามีใหม่) เมื่อเขาลักพาตัวหญิงม่ายซึ่งเป็นพระธิดาของกษัตริย์โดยไม่ได้ตั้งใจ ละครพิเศษฉลองครบรอบ 10 ปีของช่องเอ็มบีเอ็น ออกอากาศตอนแรกในวันที่ 1 พฤษภาคม 2021 และออกอากาศทุกวันเสาร์และวันอาทิตย์ เวลา 21:40 น. (เวลามาตรฐานเกาหลี) จนถึงวันที่ 4 กรกฎาคม 2021 นอกจากนี้ยังมีสตรีมบน Wavve

ลักชะตาท้าลิขิตมีผู้ชมเฉลี่ยทั่วประเทศ 9.8 % ในตอนจบ จึงกลายเป็นละครที่มีเรตติ้งสูงสุดในประวัติศาสตร์ของสถานี ซึ่งก่อนหน้านี้สืบซ่อนแค้น เคยทำสถิติเอาไว้

 เรื่องย่อ 
โพซัม เป็นประเพณีในสมัยโชซ็อน ซึ่งชายโสดจะคลุมผ้าและอุ้มหญิงม่ายในตอนกลางคืนและให้เธอเป็นภรรยาของเขา

ประเพณีนี้เปลี่ยนชะตากรรมของ พาอู (ช็อง อิล-อู) เมื่อเขาลักพาตัว อี ซู-คย็อง (คว็อน ยู-รี) พระธิดาผู้เป็นม่ายขององค์กษัตริย์โดยไม่ได้ตั้งใจ

 นักแสดง 
 นักแสดงหลัก 
 ช็อง อิล-อู แสดงเป็น พาอู/คิม แท-ซ็อก; หลานชายของคิม เจ-นัม และหลานชายของสมเด็จพระพันปีหลวงโซซอง
 คว็อน ยู-รี แสดงเป็น อี ซู-คย็อง องค์หญิงฮวาอิน; พระราชธิดาองค์โตของควังแฮกุนและพระสนมสนมโซอึยจากตระกูลยุนแห่งพาพย็อง

 งานสร้าง 
 คัดเลือกนักแสดง 
เมื่อวันที่ 29 มิถุนายน 2020 ช็อง อิล-อู ได้รับการยืนยันให้รับบทนำ ต่อมาในวันที่ 26 สิงหาคม 2020 คว็อน ยู-รีเข้าร่วมทีมนักแสดงในฐานะนักแสดงนำหญิง ในวันที่ 11 พฤศจิกายน ต้นสังกัดของชิน ฮย็อน-ซู รายงานว่าเขากำลังพิจารณาข้อเสนอให้แสดงในละครอิงประวัติศาสตร์เรื่องใหม่ ในเดือนมีนาคม 2021 รายชื่อนักแสดงได้รับการยืนยัน

 การถ่ายทำ 
เมื่อวันที่ 23 พฤศจิกายน 2020 มีรายงานว่าการถ่ายทำซีรีส์ต้องหยุดลงเนื่องจากการแพร่ระบาดของโควิด-19 ทีมงานฝ่ายผลิตละครกล่าวว่า "การถ่ายทำหยุดลงเนื่องจากมีผู้ป่วยที่ได้รับการยืนยัน นักแสดงและทีมงานทุกคนต่างกักตัวเอง"

 หมายเหตุ
# ฮาวาเอียนแอร์ไลน์
ฮาวาเอียนแอร์ไลน์ (,)"Ka Mōʻaukala o ka Hui Mokulele o Hawaiʻi" [The History of Hawaiian Airlines] (PDF). Hawaiian Airlines. February 2, 2022. Retrieved September 16, 2022. เป็นสายการบินสัญชาติอเมริกัน โดยมีฐานการบินอยู่ที่ท่าอากาศยานนานาชาติแดเนียล เค. อิโนเอในโฮโนลูลู ฮาวาเอียนเป็นสายการบินที่มีขนาดใหญ่ที่สุดในรัฐฮาวาย และอันดับที่สิบในสหรัฐ"Honolulu CDP , HI Archived February 18, 2008, at the Wayback Machine." U.S. Census Bureau. Retrieved on May 21, 2009. ฮาวาเอียนให้บริการเที่ยวบินสู่จุดหมายปลายทางกว่า 30 แห่งในอเมริกาเหนือ โอเชียเนีย และเอเชีย

ฮาวาเอียนแอร์ไลน์เป็นหนึ่งในสายการบินที่ปลอดภัยที่สุดในโลก โดยตั้งแต่  ปีที่ดำเนินงานมา ฮาวาเอียนไม่เคยเกิดอุบัติเหตุหรืออุบัติการณ์ที่มีผู้เสียชีวิตหรือความเสียหายหนักต่ออากาศยานเพียงครั้งเดียว

 กิจการองค์กร 

 โครงสร้างและกรรมสิทธิ์บริษัท 
บริษัทแม่ของฮาวาเอียนแอร์ไลน์ คือ ฮาวาเอียนโฮลดิ้ง  ก่อนหน้านี้ได้มีการจดทะเบียนในตลาดหลักทรัพย์อเมริกัน บริษัทได้ย้ายไปที่แนสแด็ก เมื่อวันที่ 2 มิถุนายน ค.ศ. 2008 ฮาวาเอียนโฮลดิ้งเป็นบริษัทโฮลดิ้งซึ่งมีสินทรัพย์หลักเป็นกรรมสิทธิ์แต่เพียงผู้เดียวของหุ้นสามัญที่ออกและจำหน่ายแล้วทั้งหมดของฮาวาเอียนแอร์ไลน์

 ผลประกอบการ 
ผลประกอบการของฮาวาเอียนแอร์ไลน์ระหว่างปี 2014 - 2022 มีดังนี้:
201420152016201720182019202020212022รายได้ (ล้านดอลลาร์สหรัฐ)2,3152,3172,4322,6752,8372,832844.81,596.62,641.3กำไร/ขาดทุน สุทธิ (ล้านดอลลาร์สหรัฐ)69182224331233224จำนวนพนักงาน (ณ สิ้นปี)6,1996,6607,2447,4375,2786,6747,108จำนวนผู้โดยสาร (ล้านคน)10.210.711.111.511.811.73.46.510.0อัตราการบรรทุกผู้โดยสาร (%)81.581.684.385.985.386.660.669.280.1จำนวนอากาศยาน (ณ สิ้นปี)5457606668686961หมายเหตุ/แหล่งอ้างอิง

 จุดหมายปลายทาง 
ฮาวาเอียนแอร์ไลน์ให้บริการไปยังจุดหมายปลายทางในหลายประเทศและดินแดนในเอเชียแปซิฟิก สายการบินมีเที่ยวบินตรงระหว่างประเทศแบบรายวันและรายสัปดาห์จากโฮโนลูลูไปยังตาฮีตี ออสเตรเลีย เกาหลีใต้ ญี่ปุ่น และนิวซีแลนด์

 ข้อตกลงการบินร่วม 
ณ เดือนมกราคม ค.ศ. 2024 ฮาวาเอียนแอร์ไลน์มีเครื่องบินประจำการในฝูงบินดังนี้:

 แอร์ไชนา
 อเมริกันแอร์ไลน์
 ไชนาแอร์ไลน์
 เดลตาแอร์ไลน์
 เจแปนแอร์ไลน์
 เจ็ตบลู
 โคเรียนแอร์
 ฟิลิปปินส์แอร์ไลน์
 เตอร์กิชแอร์ไลน์
 ยูไนเต็ดแอร์ไลน์
 เวอร์จินออสเตรเลีย

 ข้อตกลงระหว่างสายการบิน 
ฮาวาเอียนมีข้อตกลงกับสายการบินดังต่อไปนี้:

 เซาท์แอฟริกันแอร์เวย์African News Agency (April 25, 2017). "SAA and Hawaiian Airlines strike deal". The Citizen. Archived from the original on May 19, 2017. Retrieved April 25, 2017.
 เซาท์เวสต์แอร์ไลน์"Southwest Standard - Hawaii" (PDF). Southwest Airlines Cargo. Southwest Airlines. Retrieved December 29, 2022.

 ฝูงบิน 
 ฝูงบินปัจจุบัน 
thumb|แอร์บัส เอ321นีโอของฮาวาเอียน
thumb|แอร์บัส เอ330-200 ของฮาวาเอียน
thumb|โบอิง 717-200 ของฮาวาเอียน
thumb|โบอิง 787-9 ของฮาวาเอียน

ณ เดือนพฤษภาคม ค.ศ. 2025 ฮาวาเอียนแอร์ไลน์เครื่องบินระจำการในฝูงบิน ดังนี้:
+ฝูงบินของฮาวาเอียนแอร์ไลน์เครื่องบินประจำการคำสั่งซื้อผู้โดยสารอ้างอิงหมายเหตุJY+Yรวมแอร์บัส เอ321นีโอ18—1644129189แอร์บัส เอ330-20024—1868192278โบอิง 717-20019—817103128โบอิง 787-9393479187300ส่งมอบตั้งแต่ปี 2024
สั่งซื้อพร้อมแปดตัวเลือกฝูงบินของฮาวาเอียนแอร์ไลน์คาร์โกแอร์บัส เอ330-300พี2เอฟ10—สินค้าดำเนินการสำหรับแอมะซอนแอร์รวม6914
ฮาวาเอียนแอร์ไลน์มีอายุฝูงบินเฉลี่ย 13 ปี
# แหวนอัศวิน
แหวนอัศวิน เป็นแหวนที่พลตํารวจเอกเผ่า ศรียานนท์ อดีตอธิบดีกรมตำรวจ ต้องการจะมอบเป็นรางวัลให้กับนายตำรวจที่ทำงานเสี่ยงตาย ทำชื่อเสียงในด้านปราบปราม และงานอื่น อันเป็นประโยชน์ต่อทางราชการตำรวจ ไม่ว่าจะเป็นฝ่ายภูธร หรือฝ่ายนครบาล จึงได้มอบเป็นแหวนทองลงยา ที่หัวแหวนเป็นตราหน้าหมวกตำรวจสีแดง

ต่อมา พล.ต.อ. เผ่า ได้ "แบ่งระดับของแหวนอัศวิน" ด้วยการเอาเพชรมาติดที่หัวแหวน เกิดเป็นคำว่า "อัศวินแหวนเพชร" อันเป็นการยกระดับให้กับตำรวจที่ทำงานเสี่ยงชีวิตอย่างสมบุกสมบันในหน้าที่ ทั้งนี้ เมื่อพลตํารวจเอกเผ่าพ้นจากตำแหน่งอธิบดีกรมตำรวจในปี พ.ศ. 2500 จึงไม่มีการมอบแหวนอัศวินอีกตั้งแต่นั้น

ในยุค พล.ต.อ. เผ่า เป็นอธิบดีกรมตำรวจ มีตำรวจได้รับแหวนอัศวินฝังเพชรทั้งหมด 13 นาย โดยหนึ่งในนั้นคือ พันตำรวจตรี ประชา พูนวิวัฒน์ อดีตเลขาธิการพรรคประชาธิปไตย

กระทั่งวันที่ 17 ตุลาคม 2566 ซึ่งตรงกับวันตำรวจ พลตํารวจเอกต่อศักดิ์ สุขวิมล ผู้บัญชาการตำรวจแห่งชาติ ได้มีแนวความคิดที่จะรื้อฟื้นการมอบแหวนอัศวินขึ้นมาอีกครั้ง จึงได้มอบแหวนอัศวินให้กับร้อยตำรวจเอก ธัญอมร หนูนารถ รองสารวัตรสืบสวนปฏิบัติหน้าที่รองสารวัตรป้องกันปราบปราม สถานีตำรวจนครบาลปทุมวัน ที่เข้าไประงับเหตุกราดยิงที่สยามพารากอนเมื่อวันที่ 3 ตุลาคม 2566 เป็นคนแรกผบ.ตร. มอบ แหวนอัศวิน ให้ รอง สวป.ปทุมวัน เข้าระงับเหตุกราดยิงพารากอน
# วัดก้อ
วัดก้อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแม่จริม อำเภอแม่จริม จังหวัดน่าน ที่ดินที่ตั้งวัด มีเนื้อที่ 2 ไร่ 2 ตารางวา

วัดก้อตั้งวัดเมื่อ พ.ศ. 2226 ตามตำนานบอกว่าชาวบ้านก้อเป็นคนที่หนีสงครามข้าศึกมาจากแคว้นสิบสองปันนา สิบสองจุไทยและมาจากเชียงใหม่ ซึ่งบางส่วนมาตั้งรกรากบริเวณนี้เพราะเห็นว่าพื้นที่อุดมสมบูรณ์ ไปด้วยพืชพันธุ์หลาย ๆ อย่าง และพอจะเป็นที่ปลอดภัยจาก ข้าศึกสงคราม บริเวณนั้นมีลำห้วยเล็ก ๆ และมีต้นไม้ชนิดหนึ่ง ชื่อต้นก้อขึ้นอยู่พื้นที่แห่งนี้มากมาย จึงตั้งชื่อหมู่บ้านว่าบ้านก้อ ต่อมาชาวบ้านได้สร้างกระท่อมโบสถ์ กระท่อมกุฏิ พอที่จะเป็นที่พักอาศัยของพระสงฆ์ จน พ.ศ. 2431 มีนายก๋า ก้อชนะ ได้ถูกคัดขึ้นมาเป็นผู้นำหมู่บ้าน เรียกว่านายบ้านหรือแสนบ้าน ได้ร่วมกับพระอธิการพุทธะ สร้างวิหารหลังเล็ก ๆ และได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540

อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 19 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 กุฏิสงฆ์ จำนวน 2 หลัง เป็นอาคารคอนกรีตเสริมเหล็ก 1 หลัง อาคารครึ่งตึกครึ่งไม้ 1 หลัง ศาลาการเปรียญ กว้าง 9 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2560 หอระฆัง 1 หลัง หอกลอง 1 หลัง โรงครัว 1 หลัง เรือนเก็บพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 116 นิ้ว  สูง 171 นิ้ว สร้างเมื่อ พ.ศ. 2482 และพระประธานประจำศาลาการเปรียญ ปางมารวิชัย ขนาดหน้าตัก กว้าง 20 นิ้ว สูง 45 นิ้ว สร้างเมื่อ พ.ศ. 2560
# กีฬาสกีนอร์ดิกในโอลิมปิกฤดูหนาว 1924
การแข่งขันโอลิมปิกฤดูหนาว 1924 มีการแข่งขัน สกีนอร์ดิก ทั้งหมด 4 รายการ ได้แก่ สกีข้ามทุ่ง 2 รายการ, สกีกระโดดไกล 1 รายการ และสกีนอร์ดิกผสม 1 รายการ ซึ่งการแข่งแข่งทั้งหมดสำหรับผู้ชายเท่านั้น

สาขาของสกีนอร์ดิก ประเภทชายสกีข้ามทุ่ง• 18 ก.ม.• 50 ก.ม. สกีกระโดดไกล• ลาร์จฮิลล์ นอร์ดิกผสม• บุคคล
# วัดพรหม
วัดพรหม  เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองแดง อำเภอแม่จริม จังหวัดน่าน มีเนื้อที่ 1 ไร่ 2 งาน 70 ตารางวา

วัดพรหมตั้งวัดเมื่อ พ.ศ. 1707 โดยการนำของครูบาค่อม มีผู้อุปถัมภ์คือ พญาพรหม บัณฑิต ร่วมกับคณะศรัทธาบ้านพรหม เริ่มแรกได้สร้างวิหารหลังเล็กกลางทุ่งนา พร้อมกุฎิเป็นที่พำนักสงฆ์ ต่อมาไม่นานถูกไฟป่าเผาไหม้ จึงได้ย้ายมาสร้างในที่ดินใกล้หมู่บ้าน ในสมัยพระครูบาวังโส มีการบูรณะปฏิสังขรณ์วัด โดยความอุปถัมภ์ของแสนขันธะ และขยายพื้นที่โดยการซื้อที่ดินในการจัดสร้างศาลาการเปรียญ มีศาสนสถานต่าง ๆ ภายในวัดเป็นจำนวนมาก เมื่อครูบาวังโสมรณภาพ ก็มีครูบาหลวงลาวจากนครเวียงจันทร์ ได้มาก่อสร้างเสนาสนะต่าง ๆ มีพญาอินต๊ะบุญเรือง ร่วมกับชาวบ้านเป็นผู้อุปถัมภ์ วัดได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร

อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 23 เมตร เป็นอาคารคอนกรีตเสริมเหล็ก สร้างเมื่อ พ.ศ. 2530 กุฏิสงฆ์ จำนวน 1 หลัง เป็นอาคารครึ่งตึกครึ่งไม้ ศาลาการเปรียญ กว้าง 11 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2549 หอระฆัง 1 หลัง หอกลอง 1 หลัง โรงครัว 1 หลัง เรือนเก็บพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 40 นิ้ว สูง 55 นิ้ว สร้างเมื่อ พ.ศ. 1707 พระประธานประจำศาลาการเปรียญ ปางมารวิชัย ขนาดหน้าตัก กว้าง 30 นิ้ว สูง 45 นิ้ว สร้างเมื่อ พ.ศ. 2549
# โรงพยาบาลอัลอะฮ์ลีอัลอะเราะบี
โรงพยาบาลอัลอะฮ์ลีอัลอะเราะบี  เป็นโรงพยาบาลในนครกาซา ตั้งอยู่ในย่านอัซซัยตูน  ทางตอนใต้ของเมือง (ใกล้จัตุรัสปาเลสไตน์) ดำเนินการโดยสังฆมณฑลแองกลิคันเยรูซาเลม ถือเป็นหนึ่งในโรงพยาบาลที่เก่าแก่ที่สุดในเมือง ก่อตั้งใน พ.ศ. 2425

 ประวัติ 
โรงพยาบาลเปิดดำเนินการมาตั้งแต่ พ.ศ. 2425 ก่อตั้งโดยสมาคมเผยแพร่ข่าวประเสริฐ (Church Mission Society) ของคริสตจักรแห่งอังกฤษ ต่อมาระหว่าง พ.ศ. 2497 ถึง พ.ศ. 2525 โรงพยาบาลบริหารโดยคณะพันธกิจด้านการแพทย์ของคริสตจักรเซาเทิร์นแบปทิสต์ ซึ่งในขณะนั้นโรงพยาบาลมีชื่อว่า โรงพยาบาลอัลมะอ์มะดานี  ตั้งแต่ พ.ศ. 2523 โรงพยาบาลแห่งนี้ดำเนินการโดยสังฆมณฑลแองกลิคันเยรูซาเลม และได้รับการสนับสนุนจากองค์กรการกุศลระดับนานาชาติ เช่น Embrace the Middle East

 สงครามอิสราเอล–ฮะมาส พ.ศ. 2566 
เมื่อวันที่ 14 ตุลาคม พ.ศ. 2566 ศูนย์วินิจฉัยโรคมะเร็งของโรงพยาบาลถูกจรวดโจมตี ทำให้เจ้าหน้าที่โรงพยาบาลได้รับบาดเจ็บ 4 ราย และสร้างความเสียหายอย่างรุนแรงกับชั้นบนของอาคาร 2 จุด โดยแผนกตรวจวินิจฉัยเต้านมและคลื่นเสียงความถี่สูงได้รับผลกระทบมากที่สุด

 การระเบิด 

ในตอนเย็นของวันที่ 17 ตุลาคม พ.ศ. 2566 เกิดระเบิดขึ้นในลานโล่งระหว่างอาคารซึ่งมีผู้พลัดถิ่นหลายพันคนจากสงครามพักอยู่ ตามข้อมูลเบื้องต้นของกระทรวงสาธารณสุขปาเลสไตน์ การระเบิดครั้งนี้ส่งผลให้ชาวปาเลสไตน์เสียชีวิต 200–500 ราย และบาดเจ็บอีกกว่า 600 ราย
# ส่วนสารภาพบาป
thumb|300x300px|ส่วนสารภาพภาพในโบสถ์ลูเทอร์ (เฮลซิงกิ ประเทศฟินแลนด์)
ส่วนสารภาพบาป  เป็นกล่อง ตู้ คูหา หรือที่นั่งที่บาทหลวงในโบสถ์คาทอลิกบางแห่งใช้นั่งเพื่อฟังการสารภาพบาปของผู้สำนึกผิด เป็นบริเวณที่มักใช้สำหรับทำพิธีศักดิ์สิทธิ์ในคริสตจักรโรมันคาทอลิกและคริสตจักรลูเทอแรน แต่โครงสร้างที่คล้ายกันนี้ยังใช้ในคริสตจักรแองกลิคันของนิกายแองโกล-คาทอลิก ในคริสตจักรคาทอลิก การสารภาพบาปจะต้องได้ยินเฉพาะในส่วนสารภาพบาปหรือในโบสถ์ประจำเท่านั้น เว้นแต่จะมีเหตุผลอันควร1983 Code of Canon Law, Canon 964.3

ส่วนสารภาพบาปโดยทั่วไปเป็นโครงสร้างไม้ โดยมีช่องหรือห้องตรงกลางที่เข้าผ่านประตูหรือผ้าม่านซึ่งมีบาทหลวงนั่งอยู่ด้านใน แต่ละด้านมีโครงไม้ที่ขัดกันเป็นช่องตาข่ายสำหรับให้ผู้สำนึกผิดได้พูดผ่านเข้าไปให้ได้ยินข้างในได้ และมียกพื้นสำหรับนั่งคุกเข่า ด้วยลักษณะของส่วนสารภาพบาปเช่นนี้ บาทหลวงจึงซ่อนอยู่ภายใน ส่วนผู้สำนักผิดเห็นได้ในที่สาธารณะ บางครั้งส่วนสารภาพบาปเป็นส่วนหนึ่งของรูปแบบทางสถาปัตยกรรมของโบสถ์  ตัวอย่างของส่วนสารภาพบาปที่มีการตกแต่งอย่างวิจิตรงดงามจำนวนมากมีอายุตั้งแต่ปลายศตวรรษที่ 16 และศตวรรษที่ 17 พบได้ในโบสถ์ต่าง ๆ ในทวีปยุโรป ตัวอย่างที่โดดเด่นเป็นส่วนสารภาพบาปแบบสมัยฟื้นฟูศิลปวิทยาใน ที่เมืองเลอเฟิน แต่โดยทั่วไปแล้วส่วนสารภาพบาปเป็นเครื่องเรือนซึ่งสามารถเคลื่อนย้ายได้

ในแนวปฏิบัติสมัยใหม่ของคริสตจักรคาทอลิก คริสตจักรลูเทอแรน และคริสตจักรแองกลิคัน นอกเหนือจากการได้รับการให้อภัยบาปในส่วนสารภาพบาปแล้ว โบสถ์หลายแห่งยังเสนอการสารภาพบาปและการให้อภัยบาปเป็นการส่วนตัวที่ราวแท่นบูชาหรือในห้องปรองดอง เช่นเดียวกับในระหว่างพิธีกรรมสำนึกผิดของชุมชน

 คลังภาพ
# กีฬาปัญจกีฬาทหารในโอลิมปิกฤดูหนาว 1924
กีฬาปัญจกีฬาทหารในโอลิมปิกฤดูหนาว 1924 จัดขึ้นที่สนามกีฬาโอลิมปิกชามอนี เมืองชามอนี ประเทศฝรั่งเศส ระหว่างวันที่ 29 มกราคม ค.ศ. 1924 การแข่งขันปัญจกีฬาทหารมีทั้งหมด 1 รายการ

 ประเทศที่เข้าร่วมการแข่งขัน 
นักกีฬาทั้งหมด 24 คนจาก 6 ประเทศ เข้าร่วมการแข่งขันกีฬาปัญจกีฬาทหารในโอลิมปิกฤดูหนาว 1924:
 
 
 
 
 
 

 สรุปเหรียญรางวัล

 ตารางสรุปเหรียญ